शीतलहर ने ठिठुराया, सर्दी से बुजुर्ग की मृत्यु
सावधानी: क्या करें, क्या नहीं
}चिमनी,अंगीठी या अलाव खुले स्थान पर रखें।
}कमरे में अलाव है तो रोशनदान या खिड़कियां खुली रखें, ताकि ऑक्सीजन सप्लाई हो सके।
}घर के रोशनदान, खिड़कियों को गत्ते, कागज या पॉलिथिन लगाकर बंद नहीं करें।
}कमरे में अंगीठी है तो दरवाजा बंद नहीं करें।
}रॉड से पानी गरम हो रहा है, तो पहले स्विच लाइट बोर्ड से ऑफ करें। पानी में से रॉड निकालें।
}आईएसआई मार्का वाला गीजर ही प्रयोग में लें। शॉर्ट सर्किट या तारों के कट होने पर तुरंत सही कराएं।
}बिना वेंटीलेंशन वाले घरों में ब्लोअर लगाएं। सुनिश्चित करें कि ये आईएसआई मार्का वाले ही हों।
}कार में एसी ऑन है तो विंडो पेन का शीशा हल्का खुला रहने दें। एसी चालू रहने से मिथेन और कार्बन मोनो ऑक्साइड जैसी गैसें निकलती हैं।
सर्दी में बचाव कहीं जानलेवा हो जाए, बरतें सावधानी
पालीजिले के नायकों की ढ़ाणी कस्बे में बुधवार रात को झोपड़े में आग लगने से वहां सो रहे दो मासूम भाई जिंदा जल गए। इससे पहले उदयपुर जिले में दम घुटने से तीन मासूमों की मृत्यु हो चुकी है। सर्दी से सुरक्षा से सुरक्षा करना बेहद जरूरी है, लेकिन छोटी सी लापरवाही जानलेवा साबित हो सकती है। बंद कमरे में अंगीठी या अलाव जलाने से लेकर रॉड से पानी गर्म करना, शीशा बंद कर कार में एसी चलाना, जलती सिगरेट को बिना बुझाए कमरे में फैंक देने जैसी गलती हमारी जिंदगी पर भारी पड़ सकती है। कम से कम विशेषज्ञों का तो यही मानना है।
बारां. शहर में शुक्रवार को भी सर्दी का जोर रहा। हीटर पर तापता अस्पताल कर्मचारी।
बारां| शहरसमेत जिलेभर में सर्दी के कारण वातावरण में गलन बनी हुई है। शीतलहर चलने से लोगों की परेशानी बढ़ी हुई है। शुक्रवार सुबह सर्दी के कारण एक बुजुर्ग की मृत्यु हो गई। डॉक्टरों ने आमजन को एहतियात बरतने की सलाह दी है।
जिलेभर में सर्दी का प्रकोप परवान पर है। शुक्रवार सुबह धुंध और कोहरे के कारण देर तक सूरज की तपिश महसूस नहीं हुई। करीब आठ बजे धूप निकलने पर लोगों ने सर्दी से राहत महसूस की। दिनभर सर्द हवा चलने से लोगों की परेशानी बढ़ी हुई है। शुक्रवार को न्यूनतम तापमान 5 डिग्री और अधिकतम तापमान 18 डिग्री सेल्सियस रहा। सर्दी लोगों पर भारी पड़ रही है। शुक्रवार सुबह 70 वर्षीय बुजुर्ग ने सर्दी के कारण दम तोड़ दिया। मोठपुर तलावड़ा निवासी हेमराज बैरवा ने बताया कि पाकलखेड़ा निवासी उसके ससुर कन्हैयालाल (70) पुत्र मांगीलाल बैरवा मोतियाबिंद का ऑपरेशन करवाकर बस से शुक्रवार सुबह आनंदपुर से लौटे थे। इस दौरान बस में सर्दी लगने से उसकी तबीयत बिगड़ गई। सुबह करीब 11 बजे जिला अस्पताल लेकर पहुंचे। यहां डॉक्टरों ने जांच के बाद मृत घोषित कर दिया। ड्यूटी डॉक्टर मनोज सिंगोरिया ने बताया कि कहैंयालाल को सांस की बीमारी थी। साथ ही सर्दी, जुकाम से भी पीडि़त थे। संभवत सर्दी की चपेट में आने से उनकी मृत्यु हुई है। सर्दी केे प्रकोप को देखते हुए डॉक्टरों ने सावधानी बरतने की सलाह दी है।
रातके सफर में कमी, फसलों को फायदा
तेजसर्दी के चलते लोग सुबह, शाम एवं रात के समय सफर से परहेज करने लगे हैं। बस और ट्रेन में सफर करने के दौरान लोग स्वेटर, जर्सी, शॉल, कंबल आदि ओढ़कर बचाव के जतन कर रहे हैं। सर्द हवा के कारण दुपहिया वाहन पर चलना मुश्किल भरा साबित हो रहा है। सर्दी के बचाव के लिए लोग दिन में भी गर्म कपड़ों में लिपटे नजर आते हैं। सर्दी में तेजी से गेहूं, सरसों, लहसुन आदि की फसल में लाभ होगा। कृषि विभाग उपनिदेशक अतीश कुमार शर्मा ने बताया कि सर्द मौसम से रबी फसलों की अच्छी बढ़वार हो रही है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva